Ondersoek na ‘rasvoorval’ by sewestoernooiFoto: Don Johnstone/Facebook ŉ Beweerde voorval van rassisme het glo die naweek tydens die sewesrugbytoernooi in die Kaapstad-stadion voorgekom. Don Johnstone, wat ŉ toeskouer by dié toernooi was, het na bewering in ŉ fisiese konfrontasie met ŉ ander toeskouer betrokke geraak, nadat die ander toeskouer glo na Seabelo Seanatla, vleuel van die Blitsbokke, as ŉ “bobbejaan” verwys het. “My kantoor sal verseker dat die saak ondersoek word en verdere stappe geneem word, indien nodig,” het Patricia de Lille, burgemeester van Kaapstad, intussen gesê. Die beweerde voorval het glo tydens die kragmeting tussen Suid-Afrika en Kenia plaasgevind. De Lille het Johnstone geloof dat hy standpunt teen die beweerde rassisme ingeneem het. “Die meerderheid Suid-Afrikaners is nie rassiste nie en ons kan nie toelaat dat rassiste namens ons praat nie.”